1. Vælg det rigtige af de fremhævede ord

 I den daglige undervisning kan eleverne gøres fortrolige med opgavetypen ved at

* + - * lave øvelser til hinanden af samme type med fokus på ét eller flere grammatiske emner
			* lave lærerproducerede øvelser af samme type

2. Skriv korrekte sætninger ved at sætte ord/ ordklynger i rækkefølge

 Opgavetypen kan fx trænes i den daglige undervisning med flg. øvelser:

 - fra ord til sætning, jvf. øvelse A nedenfor

 - dictogloss, jvf. øvelse B nedenfor

 Desuden er ordenes placering i fokus i forbindelse med arbejdet med

* + - * adjektiverne
			* de possessive artikler
			* de personlige pronominer
			* de dobbelte nægtelser

 Øvelse A: Fra ord til sætning

 Arbejd sammen to og to eller i en lille gruppe.

 Med udgangspunkt i den tekst/ det forløb I er ved at læse skal I på små sedler notere:

 - 10 verber i *presente,* både regelmæssige og uregelmæssige*,* bøjet i forskellige personer

 - 12 substantiver af forskelligt køn og tal

 - 12 artikler der passer til substantiverne

 - 20 adjektiver der i køn og tal passer til substantiverne

 - 10 adverbier

 Listen kan udvides med possessive artikler og personlige pronominer

 Når alle par/ grupper er færdige med deres sedler, blandes sedlerne grundigt inden de

 sendes videre til et nyt par/ en ny gruppe der konstruerer så mange/ så lange sætninger

 som muligt ud fra ordene på sedlerne.

 Øvelse B: Dictogloss

 1. Læreren læser en sammenhængende tekst af et begrænset omfang op. Eleverne

 lytter og noterer ord/ ordklynger/ sætningsdele undervejs

 2. Læreren læser igen, eleverne lytter og noterer; om nødvendigt er der endnu en

 runde med oplæsning og notetagning

 3. Eleverne arbejder sammen to og to og skal nu ud fra deres noter rekonstruere

 den samlede tekst

 Under rekonstruktionen vil eleverne få brug for at reflektere over ordenes former og

placering i forhold til hinanden

3. Indsæt et passende verbum og bøj det i *presente*

Opgavetypen lægger op til at eleverne lærer at bøje verber - regelmæssige, væsentlige

 uregelmæssige samt refleksive - udenad.

 Øvelse igen og igen er vejen frem…

 I den daglige undervisning kan eleverne gøres fortrolige med opgavetypen ved at

* + - * lave øvelser til hinanden, jvf. øvelsen nedenfor
			* lave lærerproducerede øvelser af samme type

 Øvelse

Arbejd sammen to og to og skriv et resumé på italiensk af dagens tekst eller en

 karakteristik af hovedpersonen etc. I skal bruge *presente*.

 Ret teksten igennem og udryd eventuelle fejl. Spørg jeres lærer hvis I er i tvivl.

 Notér infinitivformen af alle verber i *presente* I bruger i jeres tekst.

 Sæt infinitiverne op i vilkårlig rækkefølge over jeres tekst.

 Fjern alle verber i *presente* i jeres tekst og lav en \_\_\_\_\_\_\_\_\_\_\_\_\_ i stedet for.

 Når alle par er færdige med arbejdet, laver I et par af hinandens øvelser.